Сядзібы спрадвеку былі калыскай выдатных дзеячаў беларускай зямлі. На Гродзеншчыне знаходзіцца значная частка радавых сядзіб беларускіх магнатаў і шляхты. Сотні сядзіб, палацава-паркавых комплексаў на працягу стагоддзяў на землях Гродзеншчыны выконвалі разнастайныя функцыі, з’яўляліся адначасова і важнымі гаспадарчымі асяродкамі, і цэнтрамі культуры. Рознабаковасць роляў, якую выконвалі сядзібы ў даўнейшым жыцці грамадства, абумовіла неабходнасць іх комплекснага вывучэння.